"Titilqux!" – membri tal-G7 lill-Ingliżi
Jekk r-Renju Unit jitlaq mill-Unjoni Ewropea, ikun mhedded it-tkabbir globali. Dikjarazzjoni li għamlu pajjiżi tal-G7 wara laqgħa l-Ġappun, filwaqt li wissew li ħruġ tar-Renju Unit mill-UE ikun ifisser pass lura fejn jidħol in-negozjar fuq livell globali, l-investiment u l-ħolqien ta' impjiegi. L-aktar seba' pajjiżi industrijalizzati madwar id-dinja jagħmlu parti mill-G7. It-twissija waslet hekk kif ir-referendum mistenni jsir nhar it-23 ta' Ġunju. Polls riċenti jindikaw li jisabu fuq quddiem dawk favru li r-Renju Unit jibqa' fl-UE.